سمیع یوسف

سمیع یوسف (پیدائش: 9 جولائی 1980ء) برطانیہ سے تعلق رکھنے والے ایک گلوکار اور موسیقار ہیں۔

ابتدائی حالات 
وہ جولائی 1980ء میں ایران کے دار الحکومت تہران کے ایک ایسے گھرانے میں پیدا ہوئے جو موسیقی سے گہرا تعلق رکھتا تھا۔ سمیع نے بچپن سے ہی موسیقی کے مختلف آلات کو استعمال کرنا شروع کیا اور وقت کے ساتھ ساتھ گلوکاری اور موسیقی ترتیب دینے میں ان کا رحجان بڑھتا چلا گیا۔ انہوں نے موسیقی کے دنیا کے معروف ترین ادارے رائل اکیڈمی آف میوزک لندن کے اساتذہ سمیت کئی معروف موسیقاروں سے تربیت حاصل کی۔ وہ مشرق وسطی کی موسیقی کے انداز مقام کی مکمل معلومات رکھتے ہیں۔ وہ ایک عملی مسلمان ہیں اور اپنی حمد و نعت اور گانوں کے ذریعے اسلام کا آفاقی پیغام پھیلانے کی کوشش کر رہے ہیں۔ ان کا پہلا البم 2003ء میں المعلم اور دوسرا البم 2005ء میں میری امت (My Ummah) کے نام سے جاری ہوا۔ ان کا پہلا البم المعلم انتہائی مقبول ہوا جس کی ایک لاکھ کاپیاں فروخت ہوئیں جبکہ دوسرے البم My Ummah نے بھی کافی مقبولیت سمیٹی لیکن اس کی فروخت کے اعداد و شمار ابھی تک جاری نہیں کیے گئے۔ سمیع یوسف برطانیہ، امریکہ، کینیڈا، آذربائیجان، سعودی عرب، سوڈان، جرمنی، مصر، کویت، متحدہ عرب امارات، فرانس، سویڈن، ہالینڈ، ترکی، آسٹریا، شام، یمن، اردن، بیلجیم، قطر اور دیگر ممالک میں اپنے فن کا مظاہرہ کر چکے ہیں۔

المعلم 

المعلم میں مندرجہ ذیل نغمات شامل ہیں:
 المعلم
 غار حرا
 اللہ ہو
 خالق
 یا مصطفی
 محبوب کون؟
 تفکر
 التجا

میری امہ 

 میری امت
 حسبی ربی
 یا رسول اللہ
 مت رو
 محمد ()
 دعا کرو
 نغمۂ عید
 آزادی
 مناجات
 ماں (عربی)
 ہم کبھی گردن نہیں جھکائیں گے
 دعا
 ماں (ترکی)

مزید دیکھیے
 سمیع یوسف (شاعر)

بیرونی روابط 
 سامی یوسف کی باضابطہ ویب سائٹ
 Sami Yusuf : musique.arabe

1980ء کی پیدائشیں
آذربائیجانی زبان کے گلوکار
اردو زبان کے گلوکار
اکیسویں صدی کے برطانوی گلوکار
اکیسویں صدی کے مرد گلوکار
انگریز گلوکار
انگریز مسلمان
ایرانی اہل سنت
ایرانی شیعہ
برطانوی شیعہ
برطانوی گلوکار-نغمہ نگار
برطانوی مرد گلوکار
برطانوی مسلم شخصیات
بقید حیات شخصیات
ترکی زبان کے گلوکار
تہران کے گلوکار
سنی مسلم شخصیات
شیعیت سے سنیت قبول کرنے والی شخصیات
عربی زبان کے گلوکار
فارسی زبان کے گلوکار
کامنز زمرہ جس کا ربط ویکی ڈیٹا پر ہے
برطانوی سنی مسلم
روتانا ریکارڈز کے فنکار
یونیورسل میوزک گروپ کے فنکار
ویکی ڈیٹا سے مطابقت رکھنے والی مختصر تفصیل
Short description is different from Wikidata
ایرانی نژاد برطانوی شخصیات
انگریزی زبان کے گلوکار
مملکت متحدہ کو ایرانی تارکین وطن
تہران کی شخصیات